CELEX: 62019TN0631
Language: hu
Date: 2019-09-21 00:00:00
Title: T-631/19. sz. ügy: 2019. szeptember 21-én benyújtott kereset – BNetzA kontra ACER

11.11.2019   
            
            
               HU
            
            
               Az Európai Unió Hivatalos Lapja
            
            
               C 383/69
            
         
      2019. szeptember 21-én benyújtott kereset – BNetzA kontra ACER
      (T-631/19. sz. ügy)
      (2019/C 383/78)
      Az eljárás nyelve: német
      
         Felek
      
      
         Felperes: Bundesnetzagentur für Elektrizität, Gas, Telekommunikation, Post und Eisenbahnen (BNetzA) (képviselők: H. Haller, T. Heitling, L. Reiser, N. Gremminger és V. Vacha ügyvédek)
      
         Alperes: Energiaszabályozók Együttműködési Ügynöksége (ACER)
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az alperes által 2019. február 21-én meghozott 2/2019 határozat alábbi rendelkezéseit, valamint az alperes panaszbizottságának az ahhoz kapcsolódó, 2019. július 11-i A-003–2019 határozatát:
                  
                              i.
                           
                           
                              az I. melléklet 5. cikkének (5)–(9) bekezdése;
                           
                        
                              ii.
                           
                           
                              az I. melléklet 10. cikke (4) bekezdésének második félmondata és 10. cikkének (5) bekezdése;
                           
                        
                              iii.
                           
                           
                              az I. melléklet 16. cikke (2) bekezdésének második mondata és 16. cikke (3) bekezdése d) pontjának vii. alpontja;
                           
                        
                              iv.
                           
                           
                              a II. melléklet 5. cikkének (5)–(9) bekezdése
                           
                        
                              v.
                           
                           
                              a II. melléklet 17. cikke (3) bekezdése d) pontjának vii. alpontja;
                           
                        
                              vi.
                           
                           
                              az I. és II. melléklet minden olyan rendelkezése, amely kifejezetten az i.-v. pontban megnevezett rendelkezésekre vonatkozik;
                           
                        
            
                  —
               
               
                  másdolagosan teljes mértékben semmisítse meg az alperes 2019. február 21-i 2/2019 határozatát, valamint az alperes panaszbizottságának az ahhoz kapcsolódó, 2019. július 11-i A-003–2019 határozatát;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresetének alátámasztása érdekében a felperes öt jogalapra hivatkozik.
      
                  1.
               
               
                  Az első jogalap, amely a megtámadott határozat alaki jogellenességén alapul.
                  Az ACER által hozott határozat alaki szempontból jogellenes, mivel az ACER e határozat elfogadásakor túllépte a hatáskörét.
               
            
                  2.
               
               
                  A második jogalap, amely az (EU) 2019/943 európai parlamenti és tanácsi határozat (1) megsértésén alapul.
                  
                              —
                           
                           
                              Az ACER nem jogosult olyan mechanizmus meghatározására, amely útján előzetes választással belső hálózati elemek kizárhatók a kapacitás kiszámításából.
                           
                        
                              —
                           
                           
                              A határozatában az ACER: i. kritikus hálózati elemeket határozott meg, ii. a PTDF-értéknek a belső hálózati elemekre és az övezetközi hálózati elemekre való differenciálás nélküli alkalmazását írta elő, és iii. a belső hálózat elemekre hatékonysági kritériumot írt elő. Ez sérti az (EU) 2019/943 rendelet 16. cikkének (4) és (8) bekezdését.
                           
                        
                              —
                           
                           
                              Az ACER a megtámadott határozatban azt írja elő, hogy az ajánlattételi övezetek meghatározását konkrét módszer alapján és adott határidőn belül felül kell vizsgálni. Ez ellentétes az (EU) 2019/943 rendelettel.
                           
                        
                              —
                           
                           
                              Az átvitelirendszer-üzemeltetők de facto arra kényszerülnek, hogy a belső hálózati elemeik tekintetében 100 % minimális kereskedelmi kapacitást tartsanak fenn, és a határokon átnyúló kereskedelemre még többet. Ez ellentétes az (EU) 2019/943 rendelettel.
                           
                        
                              —
                           
                           
                              Az ACER a kevesebb, mint 10 %-os PTDF-értékkel rendelkező belső összeköttetéseket hosszú távon ki akarja zárni a kapacitás számításából. Ez ellentétes az (EU) 2019/943 rendelettel.
                           
                        
                              —
                           
                           
                              A hatékonysági kritérium bevezetése az (EU) 2019/943 rendelet 15. cikkének (2) bekezdésében foglalt átmeneti rendelkezést megkerüli.
                           
                        
                              —
                           
                           
                              Az ACER határozata sérti az (EU) 2019/943 rendelet 14. cikkének (5) bekezdését, mivel a hálózati infrastruktúrába való új befektetéseket figyelmen kívül hagyja.
                           
                        
                              —
                           
                           
                              Az ACER a beavatkozó intézkedések széleskörű alkalmazását követeli meg. Ez ellentétes az (EU) 2019/943 rendelet előírásaival.
                           
                        
                              —
                           
                           
                              Az ACER megkerüli az (EU) 2019/943 rendeletnek az ajánlattételi övezetek új meghatározására vonatkozó előírásait.
                           
                        
                              —
                           
                           
                              Az ACER saját magának hatáskört biztosít az ajánlattételi övezetek új meghatározása tekintetében, így megsérti az (EU) 2019/943 rendelet 14. cikkének (3), (6), (7) és (8) bekezdését, valamint 15. cikkének (5) és (7) bekezdését.
                           
                        
            
                  3.
               
               
                  A harmadik jogalap, amely az (EU) 2015/1222 bizottsági határozat (2) megsértésén alapul.
                  
                              —
                           
                           
                              Az ACER által bevezetett hatékonysági kritérium a tagállamokat de facto az ajánlattételi övezetek új meghatározására kényszeríti. Ez ellentétes az (EU) 2015/1222 rendelettel.
                           
                        
                              —
                           
                           
                              Az ACER a beavatkozó intézkedések széleskörű alkalmazását követeli meg. Ez ellentétes az (EU) 2015/1222 rendelet előírásaival.
                           
                        
            
                  4.
               
               
                  A negyedik jogalap, amely az arányosság elvének a megsértésén alapul.
                  Az ACER határozata aránytalan, mivel nem alkalmas az (EU) 2015/1222 rendelet céljainak az elérésére.
               
            
                  5.
               
               
                  Az ötödik jogalap, amely a hátrányos megkülönböztetés tilalmára vonatkozó elv megsértésén alapul
                  A kritikus hálózat elemek meghatározása és a hurokáramlások megszüntetésére vonatkozó beavatkozó intézkedések korai alkalmazása állampolgárság alapján történő közvetett hátrányos megkülönböztetést valósít meg.
               
            
         (1)  A villamos energia belső piacáról szóló, 2019. június 5-i (EU) 2019/943 európai parlamenti és tanácsi rendelet (HL 2019. L 158, 54. o.).
      
         (2)  A kapacitásfelosztásra és a szűk keresztmetszetek kezelésére vonatkozó iránymutatás létrehozásáról szóló, 2015. július 24-i (EU) 2015/1222 bizottsági rendelet (HL 2015. L 197., 24. o.)